فرانسانین گونئی‌ینده‌ باش وئرمیش مئشه یانغینی نتیجه‌سینده آزی 800 هکتار ساحه‌ده بیتکی اؤرتوگو محو اولوب.
بو باره‌ده یانغین سؤندورمه خیدمتیندن بیلدیریلیب.
معلوماتا گؤره، یانغین کارکاسون-‌دان ناربون-ا گئدن اتوبانین یاخینلیغیندا باش وئریب.
"سون معلوماتا گؤره، 800 هکتاردان چوخ اراضی محو اولوب. یانغی‌نین ساحه‌سی بؤیوک‌دور، بوتون قوه‌لر حاضیردا یانغینا قارشی موباریزه‌یه آتیلیب"، - دئیه یانغین بریقاداسی‌نین نوماینده‌سی بیلدیریب. او قئید ائدیب کی، یانغینین فونکوورت کومونونا دوغرو یاییلماسی سببیندن قورتاریجیلار 120-دن چوخ اینسانی ائولرین‌دن چیخارماق مجبوریتینده قالیب.
یانغی‌نین سؤندورولمه‌سینده تخمینن 500 قورتاریجی ایشتیراک ائدیر. اؤلکه‌نین گونئی ینده ایستی هاوا و گوجلو کولک سببیندن رسمی‌لر یئرلی ساکین‌لری مئشه‌ده اوجاق قالاماماغا و سیگارت کؤتوک‌لرینی آتمازدان اول تام سؤندورمه‌یه چاغیریب‌لار.
